b'\n_START_ARTICLE_\nSerolo\xc5\xa1ka neskladnost\n_START_PARAGRAPH_\nSerolo\xc5\xa1ka neskladnost ali serodiskordanca je izraz, ki se uporablja pri opisu partnerstva bolnika, oku\xc5\xbeenega z dolo\xc4\x8deno spolno prenosljivo boleznijo, in neoku\xc5\xbeenega posameznika; po navadi se nana\xc5\xa1a na status oku\xc5\xbeenosti z virusom HIV._NEWLINE_Serolo\xc5\xa1ka skladnost (serokonkordanca) opisuje par, kjer sta oba partnerja bodisi oku\xc5\xbeena bodisi neoku\xc5\xbeena z dolo\xc4\x8deno spolno prenosljivo boleznijo (HIV-om). Ve\xc4\x8dina partnerstev je serolo\xc5\xa1ko skladnih, v smislu, da nobeden od obeh partnerjev ni oku\xc5\xbeen z virusom HIV._NEWLINE_Serolo\xc5\xa1ka neskladnost predstavlja pomemben svetovni zdravstveni problem zaradi tveganja prenosa oku\xc5\xbebe s HIV na HIV-negativnega partnerja, hkrati pa bistveno vpliva tudi na intimne vidike partnerstva, na primer spolnost, ter lahko vodi vse od odlo\xc4\x8ditve za spolno vzdr\xc5\xbenost do zanikanja tveganja prenosa oku\xc5\xbebe.'